Innhold

# Lime inn innhold i spesielle formater

Innhold som lagres til utklippstavlen kan limes inn i dokumentet ved å bruke forskjellige formater. I LibreOffice kan du velge hvordan innholdet skal settes inn ved hjelp av et dialogvindu eller en nedtrekksknapp.

Valgene som er tilgjengelig, er avhengig av innholdet på utklippstavlen.

I tekstdokument i Writer kan du lime inn uformatert tekst fra utklippstavlen ved å trykke Cmd + OptionCtrl + Alt + Shift + V.

Hvis en tekst klippet eller kopiert fra Writer er omgitt av mellomrom, vil den bli betraktet som et sett med ord. Når den limes inn, vil Writer omslutte det smart med mellomrom for å beholde det som et sett med ord: atskilt med mellomrom fra andre tegn, men unngå duplisering av mellomrom. Hvis teksten limes inn som uformatert tekst, ignoreres denne vurderingen og teksten limes inn som den er, uten å legge til mellomrom.

## Lime inn innholdet fra utklippstavlen ved hjelp av en knappemeny

1. Trykk på pilen rett til høyre for knappen Lim inn på standardverktøylinjen for å åpne menyen.

2. Velg ett av alternativene.

Hvis du ikke liker resultatet, kan du trykke på knappen Angre og eventuelt bruke et av de andre alternativene til å lime inn på nytt.

## Sette inn innholdet på utklippstavlen ved hjelp av et dialogvindu

1. Velg Rediger → Lim inn utvalg.

2. Velg et av alternativene og trykk på OK.

Hvis du er i et regneark og innholdet på utklippstavlen er regnearkceller, vil dialogvinduet Lim inn utvalg se litt annerledes ut. Bruk dialogvinduet Lim inn utvalg til å kopiere celler ved hjelp av grunnleggende eller avanserte alternativer.

- Bytt rader og kolonner gjør radene i celleområdet som skal limes inn, om til kolonner.

- Lenke limer celleområdet inn som en lenke. Hvis kildefilen endres, vil også innholdet i cellene du har limt inn, endre seg.

- De andre alternativene beskrives i hjelpen som vises når du bruker Lim inn utvalg i LibreOffice Calc.

Lignende emner

Lim inn utvalg